oliverkinch/danmarks-statistik huggingface dataset:
Dansk økonomi især drevet af medicinalindustri

28. juni 2024

Ændret 02. juli 2024 kl. 14:25

Der er desværre konstateret fejl i beregningen af de branchefordelte vækstbidrag. Bidraget fra andre produktskatter- og subsidier indgik ikke i beregningen. Tallene er rettet og markeret med rød.

Vis hele teksten »
« Minimer teksten

Væksten i dansk økonomi var i 2023 2,5 pct. Det viser den nyeste opgørelse af nationalregnskabet. Den nye beregning viser samtidig, at økonomien er vokset 9,8 pct. i årene 2020-2023. Det er en smule højere end den seneste opgørelse af væksten, der viste en vækst på 9,2 pct. Medicinalindustrien bidrager med en betydelig del af den samlede vækst i de seneste år. I årene 2022 og 2023 er medicinalindustriens bidrag til vækst i økonomien på hhv. 1,4 og 1,2 procentpoint. Nye informationer om medicinalindustriens værditilvækst og prissætning af produkter har betydet, at branchens bidrag til den samlede vækst i økonomien er lidt mindre end tidligere beregnet. I denne version af nationalregnskabet er der, ud over almindelige løbende revisioner, foretaget en hovedrevision i overensstemmelse med den fælles europæiske revisionspolitik for nationalregnskab. Hovedrevisionen vedrører alle år tilbage til 1966, men har begrænset betydning for størrelsen af og væksten i BNP.

Nationalregnskab (år)  2021-2023 juni-version

28. juni 2024 - Nr. 199

Hent som PDF

Næste udgivelse: 30. juni 2025

Alle udgivelser i serien: Nationalregnskab (år)

Kontakt

Christina Just Brandstrup, tlf. 21 45 52 79

Mercedes Sophie Louise Bech, tlf. 51 53 61 56

Kilder og metode

Nationalregnskabet udarbejdes på grundlag af stort set al statistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Tallene for de seneste to år er foreløbige, mens de foregående år er baseret på det endelige nationalregnskab.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
156.800 personer visiteret til hjemmehjælp i 2023

27. juni 2024

I 2023 var der i alt 156.800 personer, som var visiteret til hjemmehjælp i eget hjem. Det svarer til 2,6 pct. af befolkningen. Langt de fleste af disse borgere - svarende til 130.900 personer - var 65 år eller ældre. Andelen af personer visiteret til hjemmehjælp i eget hjem i denne aldersgruppe var 10,6 pct. af befolkningen. Ses der på kommuneniveau, varierede andelen af personer på 65 år eller ældre, der i 2023 var visiteret til hjemmehjælp i eget hjem, mellem 7,1 til 15,3 pct. af kommunernes indbyggere.

Service til ældre  2023

27. juni 2024 - Nr. 194

Hent som PDF

Næste udgivelse: 17. juni 2025

Alle udgivelser i serien: Service til ældre

Kontakt

Marie Borring Klitgaard, tlf. 21 55 83 71

Kilder og metode

I opgørelserne indgår der tal fra alle 98 kommuner, hvor kommunerne har godkendt deres indberetning om visiteret hjemmehjælp. Alle befolkningstal i artiklen er for ultimo det pågældende år. 

Vis hele teksten »
« Minimer teksten
Statistik­dokumentation

Sociale ydelser til ældre
Prisfald på enfamiliehuse og ejerlejligheder

27. juni 2024

På landsplan er priserne på enfamiliehuse faldet med 0,6 pct. i første kvartal 2024 i forhold til kvartalet før, når man ser på de sæsonkorrigerede tal. For ejerlejligheder er der tale om et prisfald på 0,8 pct., mens priserne på sommerhuse steg med 1,0 pct., når der er korrigeret for sæsonudsving. Siden 2022 er priserne på både enfamiliehuse og ejerlejligheder faldet med 1 pct., mens sommerhuspriserne er steget næsten tre gange så meget med 2,8 pct., når man ser på de sæsonkorrigerede tal.

Ejendomssalg (kvt.)  1. kvt. 2024

27. juni 2024 - Nr. 196

Hent som PDF

Næste udgivelse: 27. september 2024

Alle udgivelser i serien: Ejendomssalg (kvt.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen
er beregnet ud fra forholdet mellem den officielle ejendomsvurdering og den
faktiske købesum. Metoden er nærmere beskrevet i statistikdokumentationen og på emnesiden.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Detailsalget steg lidt i maj

27. juni 2024

Det samlede detailsalg steg 0,5 pct. fra april til maj, når der korrigeres for prisudvikling, normale sæsonudsving og effekten af handelsdage. Stigningen afspejler fremgang i alle varegrupper. Varegruppen beklædning mv. steg mest med en fremgang på 2,0 pct., mens salget af andre forbrugsvarer og fødevarer og andre dagligvarer steg med hhv. 0,4 pct. og 0,2 pct. I denne offentliggørelse fokuseres der bl.a. på fremgang i salget af elektronik og elektriske husholdningsapparater i 2024.

Detailomsætningsindeks  maj 2024

27. juni 2024 - Nr. 193

Hent som PDF

Næste udgivelse: 26. juli 2024

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Stigende pensionsformuer i 2023

27. juni 2024

Efter et hårdt år på de finansielle markeder i 2022 vendte udviklingen i 2023 med relativt store stigninger i værdien af pensionsopsparingerne. I 2023 voksede den gennemsnitlige pensionsformue efter skat til 600.200 kr. for personer over 18 år. Opgjort i faste priser er det en stigning på 7 pct. i forhold til 2022, som dog kommer på bagkant af faldet på 20 pct. året før. Det store fald i 2022 kunne primært tilskrives den høje inflation, som også førte til renteforhøjelser og deraf afledte kursfald på obligationer, som udgør en stor del af investeringsporteføljen i dele af pensionssektoren.

Pensionsformuer  2023

27. juni 2024 - Nr. 195

Hent som PDF

Næste udgivelse: 17. juni 2025

Alle udgivelser i serien: Pensionsformuer

Kontakt

Jarl Christian Quitzau, tlf. 23 42 35 03

Kilder og metode

Statistikken om pensionsformuer er baseret på Danmarks Statistiks formueregister og omhandler dels størrelsen af pensionsformuer for personer i Danmark, og dels pensionsformuer opsparet i danske selskaber af personer i Danmark og udlandet. Populationen er afgrænset til personer på mindst 18 år og som er bosat i Danmark d. 31. december i året. Tjenestemandspensioner og indefrosne feriemidler indgår ikke.

Vis hele teksten »
« Minimer teksten
Statistik­dokumentation

Formue og gæld
Offentligt overskud på 27,4 mia. kr. i 1. kvt. 2024

26. juni 2024

Ændret 15. oktober 2024 kl. 09:18

Der er desværre opdaget fejl i nogle af tallene. Tallene er rettet og markeret med rød. Anden figur er ligeledes opdateret med nye tal.

Vis hele teksten »
« Minimer teksten

I første kvartal 2024 var der et overskud på de offentlige finanser på 27,4 mia. kr., hvilket er 20,4 mia. kr. højere end i fjerde kvartal 2023. De offentlige udgifter udgjorde 328,6 mia. kr. i første kvartal. De største udgiftsposter var indkomstoverførsler til husholdningerne med 110,4 mia. kr. og aflønning af ansatte med 99,8 mia. kr. De offentlige indtægter udgjorde 356,0 mia. kr. i første kvartal. Indtægterne fra de personlige indkomstskatter samt selskabs- og pensionsafkastskatten er ved denne offentliggørelse baseret på Økonomiministeriets seneste Økonomisk Redegørelse. Statistikken for kvartalsvise offentlige finanser er blevet hovedrevideret tilbage til første kvartal 1999 siden seneste offentliggørelse. Find yderligere information i afsnittet "Hovedrevision af nationalregnskabet".

Offentligt kvartalsregnskab  1. kvt. 2024

26. juni 2024 - Nr. 191

Hent som PDF

Næste udgivelse: 26. september 2024

Alle udgivelser i serien: Offentligt kvartalsregnskab

Kontakt

Jacob König, tlf. 40 40 58 41

Ida Balle Rohde, tlf. 61 24 24 85

Statistik­dokumentation

Offentligt underskud og gæld i EU-landene

Offentlige finanser

Finansielle konti for offentlig forvaltning og service

Del sidens indhold
3.000 kvinder boede på kvindekrisecenter i 2023

26. juni 2024

3.000 kvinder opholdt sig på et kvindekrisecenter i løbet af 2023. Det er stort set det samme antal som i 2022. I 45 pct. af opholdene havde kvinden ét eller flere børn med, og der blev i alt medbragt 2.600 børn på kvindekrisecentrene i 2023. 2 pct. af kvinderne og 2 pct. af børnene opholdt sig på et kvindekrisecenter hele året. I den anden ende af spektret var det ligeledes en mindre andel, svarende til 5 pct. af kvinderne og 3 pct. af børnene, der kun opholdt sig på et kvindekrisecenter i op til ét døgn. Der var flest, der havde ophold på mellem 31 og 119 døgn, hvilket gælder for 36 pct. af kvinderne og 39 pct. af børnene.

Kvindekrisecentre  2023

26. juni 2024 - Nr. 192

Hent som PDF

Næste udgivelse: Ingen planlagt

Alle udgivelser i serien: Kvindekrisecentre

Kontakt

Silas Turner, tlf. 21 54 42 57

Del sidens indhold
Flere personer på herberg og forsorgshjem i 2023

26. juni 2024

7.200 personer overnattede på et herberg eller forsorgshjem mv. i 2023. Det er en stigning på 3 pct. siden 2022, og 8 pct. siden 2021. Aldersfordelingen ligner fordelingen i de to forgangne år.

Herberger og forsorgshjem  2023

26. juni 2024 - Nr. 189

Hent som PDF

Næste udgivelse: 26. juni 2025

Alle udgivelser i serien: Herberger og forsorgshjem

Kontakt

Sille Amalie Kristensen, tlf. 20 11 52 16

Kilder og metode

Herberger og forsorgshjem dækker over ophold på herberg og forsorgshjem efter §110 i Serviceloven, målrettet personer med særlige sociale problemer, som ikke har eller ikke kan opholde sig i egen bolig, og som har behov for botilbud og for tilbud om aktiverende støtte, omsorg og efterfølgende hjælp.Herbergerne og forsorgshjemmene mv. har godkendt deres indberetning for 2021. Kun godkendte indberetninger bliver inkluderet i statistikken, og ved manglende eller afviste indberetninger er landstotalen baseret på en opregning. I 2021 har ingen herberger eller forsorgshjem afvist data.

Vis hele teksten »
« Minimer teksten
Statistik­dokumentation

Herberger og forsorgshjem

Del sidens indhold
381.000 borgere havde et udlånt hjælpemiddel i 2023

26. juni 2024

I 2023 havde 381.000 borgere et hjælpemiddel, som var udlånt via de kommunale hjælpemiddeldepoter. Det viser en ny statistik om udlån af hjælpemidler, som her offentliggøres for første gang. Statistikken dækker 97 af landets kommuner. 6 pct. af borgerne i disse kommuner havde et hjælpemiddel i udlån i 2023. Andelen af borgere med et hjælpemiddel er lavest i de yngste aldersgrupper og stiger med alderen. Lidt over 1 pct. af borgerne under 25 år havde et hjælpemiddel i 2023. Blandt de ældste på 90 år og derover var andelen 79 pct.

Udlån af hjælpemidler  2023

26. juni 2024 - Nr. 190

Hent som PDF

Næste udgivelse: 24. juni 2025

Alle udgivelser i serien: Udlån af hjælpemidler

Kontakt

Birgitte Lundstrøm, tlf. 24 21 39 65

Lina Agerskov Hansen, tlf. 30 57 73 44

Kilder og metode

Statistik om Udlån af hjælpemidler er baseret på oplysninger fra de kommunale hjælpemiddeldepoter. Hjælpemidlerne er tildelt efter udvalgte paragraffer i Serviceloven, Arbejdsmiljøloven og Sundhedsloven. Populationen omfatter borgere ultimo december, som har eller har haft et hjælpemiddel i udlån i løbet af året samt borgernes hjælpemidler. Hjælpemidlerne er aktive hjælpemidler, som er udleveret i året eller forudgående år, og som stadig er i brug eller indleveret i løbet af året. Et hjælpemiddel er et produkt, der optimerer en persons funktionsevne og reducerer handicap. Det er samtidig et produkt, som kan indleveres efter brug og udleveres igen til en ny person.

Vis hele teksten »
« Minimer teksten
Statistik­dokumentation

Udlån af hjælpemidler
Flertal af kunstnere har videregående uddannelse

25. juni 2024

I gennemsnit har 62 pct. af kunstnerne i Danmark en videregående uddannelse. Kunstnerne har dermed generelt et højt uddannelsesniveau, men der er forskelle på tværs af de fem kunstområder, som statistikken dækker. De kunstneriske uddannelser, som f.eks. musikkonservatorierne, kunstakademierne og scenekunstskolerne, er alle videregående uddannelser. Mellem 57 og 67 pct. af kunstnerne har en videregående uddannelse, med undtagelse af kunstnerne inden for Forfattere og ord, hvor det gælder 81 pct. Her er langt de fleste dog ikke uddannet fra en kunstnerisk uddannelse, men fra andre videregående uddannelser såsom journalist, folkeskolelærer og cand. mag. Hver tredje inden for Musik, Film og TV og Skuespil og scenekunst har grundskole eller gymnasial uddannelse som højest fuldførte uddannelse, mens andelen inden for Forfattere og ord og Billedkunst og formgivning er hhv. 14 pct. og 24 pct.

Kunstnere i Danmark  2022

25. juni 2024 - Nr. 188

Hent som PDF

Næste udgivelse: 6. december 2024

Alle udgivelser i serien: Kunstnere i Danmark

Kontakt

Cecilie Bryld Fjællegaard, tlf. 51 27 86 09

Kilder og metode

Statistikken er udarbejdet i samarbejde med medlemsorganisationerne under Dansk Kunstnerråd. Data fra medlemsorganisationerne, samt rettighedsudbetalende organisationer er indsamlet af Danmarks Statistik gennem dataleveranceaftaler, hvorefter det er anonymiseret. De resterende data stammer fra offentlige myndigheder og eksisterende registre, og indsamles med hjemmel i Lov om Danmarks Statistiks §6.

Vis hele teksten »
« Minimer teksten
Statistik­dokumentation

Kunstnere i Danmark

Del sidens indhold
Vi betaler fortsat mindre i grønne afgifter

24. juni 2024

Statens indtægter fra de samlede grønne afgifter faldt med 12 pct. fra 65 mia. kr. i 2022 til 57 mia. kr. i 2023. Det største fald er i energiafgifter, som faldt med 7 mia. kr. (18 pct.). Blandt energiafgifterne faldt især statens indtægter fra elafgiften med 63 pct. svarende til 6 mia. kr. Det skyldes den midlertidige lempelse af elafgiften til EU's minimumssats i første halvår af 2023. Fra 2014 til 2023 er statens samlede indtægter fra grønne afgifter faldet. Indtægterne fra transportafgifter er fra 2014 til 2023 faldet med 19 pct. fra 30 mia. kr. til 23 mia. kr. Det er især indtægter fra registreringsafgifter af motorkøretøjer, som er faldet med 5 mia. kr.

Offentlig miljøbeskyttelse, grønne afgifter og miljøstøtte  2023

24. juni 2024 - Nr. 187

Hent som PDF

Næste udgivelse: 24. juni 2025

Alle udgivelser i serien: Offentlig miljøbeskyttelse, grønne afgifter og miljøstøtte

Kontakt

Jonas Foged Svendsen, tlf. 21 34 73 19

Kilder og metode

Statistikken benytter samme udgifts- og indtægtsbegreber, som anvendes for den offentlige sektor i nationalregnskabet. Tallene er opgjort i løbende priser. I statistikdokumentationen er der en mere omfattende beskrivelse af kilder og metoder. Beregningerne er baseret på de enkelte identificerede udgifts- og indtægtsposter og klassificeret efter nationalregnskabsprincipper i henhold til ESA 2010 via oplysningerne i statsregnskabet samt kommunale og regionale regnskaber. 

Vis hele teksten »
« Minimer teksten
Statistik­dokumentation

Offentlig miljøbeskyttelse, grønne afgifter og miljøstøtte
Højt antal nye højvækstvirksomheder

21. juni 2024

I vækstperioden 2019 til 2022 var der 265 nye højvækstvirksomheder. Antallet var det højeste målt i de seneste ti vækstperioder, og samtidig det højeste siden før finanskrisen, hvor der blev målt 329 nye højvækstvirksomheder i vækstperioden 2005-2008. Til sammenligning var det næsthøjeste antal nye højvækstvirksomheder i de seneste ti vækstperioder 248 virksomheder i perioden 2018-2021. Fra 2019-2022 skabte de nye højvækstvirksomheder beskæftigelse svarende til 5.363 årsværk. Det var det højeste antal skabte jobs i de seneste ti vækstperioder.

Nye højvækstvirksomheder i Danmark  2022

21. juni 2024 - Nr. 184

Hent som PDF

Næste udgivelse: 25. juni 2025

Alle udgivelser i serien: Nye højvækstvirksomheder i Danmark

Kontakt

Kalle Emil Holst Hansen, tlf. 21 58 48 87

Asbjørn Hviid Mikkelsen, tlf. 29 42 68 36

Kilder og metode

Højvækstvirksomheder er virksomheder, der har haft en gennemsnitlig årlig vækst på mindst 20 pct. over en treårig periode, og som har haft fem eller flere ansatte i starten af vækstperioden. Opgørelsen af nye højvækstvirksomheder i tre-årsperioden tager udgangspunkt i populationen af alle virksomheder, der var reelt nye i de to år inden tre-årsperioden og havde fem eller flere ansatte i det første år i treårsperioden.
Indikatoren for vækst er antal ansatte, omregnet til fuldtidsansatte. Antal fuldtidsansatte er anvendt som et udtryk for den samlede arbejdsmængde, der er præsteret af virksomhedens ansatte det pågældende år. 
Definitionen af nye højvækstvirksomheder i Danmark følger i udgangspunktet OECDs og Eurostats fælles definition, se "Eurostat OECD Manual on Business Demography Statistics, 2007 edition", som definerer nye højvækstvirksomheder som alle nye virksomheder, der er op til fem år gamle, der har 10 eller flere ansatte i starten af vækstperioden, og som har en samlet vækst på mindst 72,8 pct. (svarende til et årligt gennemsnit på 20 pct.) over en treårig periode.
Den danske statistik afviger på det punkt, at cut-off grænsen på ti eller flere ansatte i starten af vækstperioden er ændret til fem eller flere ansatte, da det er vurderet, at en så høj størrelsesmæssig grænse ikke er anvendelig i en dansk økonomisk sammenhæng. Grænsen på minimum fem ansatte er sat for at undgå, at små virksomheder med høj procentvis vækst, men med lille absolut vækst, bliver kategoriseret som vækstiværksættere.
Definitionen af højvækstvirksomheder er i den europæiske statistikorganisation, Eurostat, blevet ændret fra minimum 20 pct. vækst over en treårig periode til 10 pct. vækst over en treårig periode.
Statistikken er afgrænset til det private byerhverv.

Vis hele teksten »
« Minimer teksten
Statistik­dokumentation

Højvækstvirksomheder i Danmark
Halvering af dømte 20-årige

21. juni 2024

Blandt mænd født i 1990 havde 13 pct. fået en eller flere domme for overtrædelse af straffeloven, inden de fyldte 21 år. For de efterfølgende årgange faldt denne andel støt, og for mænd født i 2002 var andelen nede på 7 pct., hvilket svarer til næsten en halvering i forhold til 1990-årgangen. Også blandt de unge kvinder er der sket et betydeligt fald i andelen, der får en dom for overtrædelse af straffeloven, inden de fylder 21 år. For 1990-årgangen var denne andel ca. 5 pct., mens den for 2002-årgangen var nede på ca. 2 pct.

Fødselsårgangenes kriminalitet  2023

21. juni 2024 - Nr. 186

Hent som PDF

Næste udgivelse: 11. juni 2025

Alle udgivelser i serien: Fødselsårgangenes kriminalitet

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Fødselsårgangenes kriminalitet

Del sidens indhold
Mangel på arbejdskraft er ujævnt fordelt i byggeriet

21. juni 2024

Andelen af virksomheder i bygge og anlæg, der melder, at deres produktion er begrænset af mangel på arbejdskraft, har ligget på et stabilt højt niveau de seneste to år, efter en top på 48 pct. i september 2021. Andelen i juni ligger på 30 pct., hvilket er et lille fald fra 31 pct. i maj, men andelen dækker over stor variation mellem de underliggende branchegrupper. Blandt anlægsentreprenører melder 64 pct. af virksomhederne om mangel på arbejdskraft, hvilket er den klart største andel blandt branchegrupperne. Det er desuden en stigning fra 53 pct. i maj. Selvom meldingerne om mangel på arbejdskraft er mere udbredte end mangel på efterspørgsel for erhvervet som helhed, er der blandt både byggeentreprenører og tømrere flere virksomheder, der melder om mangel på efterspørgsel end om mangel på arbejdskraft.

Konjunkturbarometer for erhvervene  juni 2024

21. juni 2024 - Nr. 183

Hent som PDF

Næste udgivelse: 24. juli 2024

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Spanien topper listen over populære rejsemål

21. juni 2024

Med 18 pct. af danskernes rejser topper Spanien i 2023 sædvanen tro listen som det mest populære rejsemål for de lange ferierejser til udlandet. Italien var det næstmest populære land med 12 pct., mens Grækenland, Tyskland og Frankrig deler tredjepladsen med 7 pct. Sverige er rykket ned på sjettepladsen, som de deler med Norge efterfulgt af Østrig, Tyrkiet og Storbritannien.

Ferie- og forretningsrejser  2023

21. juni 2024 - Nr. 182

Hent som PDF

Næste udgivelse: 27. juni 2025

Alle udgivelser i serien: Ferie- og forretningsrejser

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Tallene er baseret på en interviewundersøgelse, som er en del af en årlig EU-turismeundersøgelse, der har til formål at beskrive danskernes rejsemønster. Undersøgelsen er baseret på en tilfældigt udvalgt stikprøve med herboende danskere i alderen 15 år +.

Vis hele teksten »
« Minimer teksten
Statistik­dokumentation

Ferie- og forretningsrejser

Del sidens indhold
Færre nye firmaer i 2022

21. juni 2024

Der blev skabt 30.800 reelt nye firmaer i 2022. Det er 10,3 pct. lavere end i 2021. Det er samtidig det næstlaveste antal i perioden 2019-2022. Blandt de nye firmaer i 2022 havde 8.300 af dem ansatte lønmodtagere, svarende til en andel på 27,0 pct. af alle de nye firmaer i året. Til sammenligning var der i 2021 også 27,0 pct. af de nye firmaer der havde ansatte lønmodtagere. Med udgivelsen af de endelige tal for erhvervsdemografien 2022, er der dannet en ny tidsserie for årene 2019-2022 (se mere under afsnittet om ny opgørelsesmetode).

Erhvervsdemografi  2022

21. juni 2024 - Nr. 185

Hent som PDF

Næste udgivelse: 13. juni 2025

Alle udgivelser i serien: Erhvervsdemografi

Kontakt

Asbjørn Hviid Mikkelsen, tlf. 29 42 68 36

Kilder og metode

Erhvervsdemografi er en registerbaseret opgørelse, der er baseret på regnskabs- og firmastatistikkerne samt den årlige erhvervsbeskæftigelse. 
Reelt nye firmaer afgrænses som firmaer, der første gang får en aktivitet, der mindst svarer til aktivitetsgrænsen for aktive firmaer i Generel firmastatistik. Et firma, der har haft ringe aktivitet i en periode, men kommer over bagatelgrænsen i et givet år, betragtes som nyt i det pågældende år. Et firma, der opstår som følge af hel eller delvis overtagelse eller udskillelse af allerede igangværende aktiviteter, anses ikke for nyt. 
Årsværk omfatter antal ansatte personer i de nye firmaer omregnet til fuldtidsansatte og er således eksklusive ejerne af personligt ejede firmaer.Erhvervsdemografien har med udgivelsen af referenceåret 2022 skiftet over til en ny produktionsmetode. Denne nye metode er benyttet til at tilbageregne Erhvervsdemografien til 2019 for tal i statistikbanken og til 2010 for tal til særkørsler. Flere oplysninger om metodeændringen og statistikken generelt kan findes i statistikdokumentationen  

Vis hele teksten »
« Minimer teksten
Statistik­dokumentation

Erhvervsdemografi
Flere offentligt beskæftigede i første kvartal

20. juni 2024

Antallet af beskæftigede i offentlig forvaltning og service steg med 1.000 fra fjerde kvartal 2023 til første kvartal 2024. Det svarer til en stigning på 0,1 pct. Bortset fra et fald i andet kvartal 2022 har den offentlige beskæftigelse været stigende siden andet kvartal 2020. Tallene er omregnet til fuldtidsbeskæftigede, og der er taget højde for sæsonmønstre.

Beskæftigelse i offentlig forvaltning og service (kvt.)  1. kvt. 2024

20. juni 2024 - Nr. 179

Hent som PDF

Næste udgivelse: 20. september 2024

Alle udgivelser i serien: Beskæftigelse i offentlig forvaltning og service (kvt.)

Kontakt

Mads Housø Hansen, tlf. 24 43 40 61

Kilder og metode

Statistikken belyser den kvartalsvise udvikling i antal beskæftigede lønmodtagere i offentlig forvaltning og service målt i betalte timer omregnet til fuld tid. Statistikken bygger på arbejdsgivernes indberet¬ninger til SKATs eIndkomst. Oplysningerne kombineres til statistikken med indberetninger af bl.a. kontonumre fra de offentlige lønsystemer med henblik på opgørelsen på formål. Statistikken opgøres udover på formål (COFOG) også på delsektorer.

Vis hele teksten »
« Minimer teksten
Statistik­dokumentation

Offentlig beskæftigelse (kvt.)
11.900 børn modtog handicapindsatser i 2023

20. juni 2024

I 2023 modtog 11.900 børn og unge 14.100 handicapkompenserende indsatser efter lov om social service (serviceloven). Det svarer til, at den enkelte i gennemsnit modtog 1,2 handicapkompenserende indsatser. I alt modtog 1,0 pct. af alle børn og unge i Danmark under 18 år en handicapkompenserende indsats i 2023. Blandt de 11.900 modtagere af en handicapkompenserende indsats, var der 4.700 børn og unge i aldersgruppen 6-11 år, svarende til 39,5 pct. af alle modtagere af en handicapkompenserende indsats. I aldersgruppen 12-17 år modtog 4.400 en indsats, svarende til 36,6 pct. Med 2.800 modtagere udgjorde aldersgruppen 0-5 år 23,9 pct. Det bemærkes, at opgørelsen ikke dækker evt. indsatser givet efter dagtilbudsloven til børn og unge med funktionsnedsættelser.

Handicapindsatser til børn og unge  2023

20. juni 2024 - Nr. 178

Hent som PDF

Næste udgivelse: 25. juni 2025

Alle udgivelser i serien: Handicapindsatser til børn og unge

Kontakt

Cecilie Katholm, tlf. 21 45 33 42

Kilder og metode

Statistikken, som første gang blev udgivet for 2022, er udarbejdet på grundlag af indberetninger fra landets 98 kommuner om børn og unge i alderen 0-17 år med fysisk eller psykisk funktionsnedsættelse, der har modtaget handicapkompenserende indsatser givet efter udvalgte paragraffer i barnets lov og serviceloven. 

Vis hele teksten »
« Minimer teksten
Statistik­dokumentation

Handicapkompenserende indsatser til børn og unge

Del sidens indhold
Højt niveau af læringsaktivitet på arbejdsmarkedet

20. juni 2024

Ændret 25. februar 2026 kl. 08:00

Der var desværre fejl i en række tal i tredje afsnit om højtuddannede Tallene er rettede og markeret med rød.

Vis hele teksten »
« Minimer teksten

I 2022 havde 58 pct. af samtlige beskæftigede mellem 18-69 år deltaget i en form for læringsaktivitet i løbet af de seneste 12 måneder. Det samme gør sig gældende for de ledige, hvor 57 pct. havde deltaget i en læringsaktivitet. Personer, der ikke var en del af arbejdsmarkedet, havde derimod en lavere deltagerandel på 44 pct. - fx studerende og pensionister. Læringsaktiviteter omfatter en bred vifte af kompetenceudvikling fra sidemandsoplæring til en kvalifikationsgivende uddannelse.

Voksne i uddannelse  2022

20. juni 2024 - Nr. 177

Hent som PDF

Næste udgivelse: Ingen planlagt

Alle udgivelser i serien: Voksne i uddannelse

Kontakt

Mikkel Jonasson Pedersen, tlf. 23 60 42 07

Kilder og metode

Den voksne befolknings deltagelse i livslang læring (Adult Education Survey) er en undersøgelse, som bliver gennemført i de fleste EU-lande efter de samme retningslinjer. Formålet er at belyse den 25-64-årige befolknings deltagelse i voksen- og efteruddannelse. Danmarks Oplysningerne er baseret på interviews med ca. 3.600 personer og på oplysninger fra administrative registre. Referenceperioden er de seneste 12 måneder.
Stikprøven er opregnet til fuld population, hvilket giver en usikkerhed i opgørelsen, der er for-bundet hermed. Undersøgelsen forventes gennemført hvert femte år. 

Vis hele teksten »
« Minimer teksten
Den stadig negative forbrugertillid stiger

20. juni 2024

Forbrugertillidsindikatoren er i juni steget til minus 4,4, hvilket er en fremgang i forhold til sidste måned, hvor den var minus 6,5. Gennemsnittet for de seneste seks måneder ligger på minus 7,2. Årsagen til fremgangen i denne måned er forbrugernes vurdering af Danmarks nuværende økonomiske situation, samt deres forventninger til Danmarks fremtidige økonomiske situation. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  juni 2024

20. juni 2024 - Nr. 180

Hent som PDF

Næste udgivelse: 23. juli 2024

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
6.600 flere lønmodtagere i april

20. juni 2024

Antallet af lønmodtagere steg med 6.600 personer fra marts til april, hvilket svarer til en stigning på 0,2 pct. I sektoren virksomheder og organisationer, som primært består af private virksomheder, steg antallet af lønmodtagere med 4.000 personer, og i offentlig forvaltning og service steg antallet af lønmodtagere med 2.500 personer i april. Den samlede lønmodtagerbeskæftigelse var i april på 3.023.300 personer. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  april 2024

20. juni 2024 - Nr. 181

Hent som PDF

Næste udgivelse: 19. juli 2024

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Uændret aktivitetsniveau med danske lastbiler

18. juni 2024

Det samlede transportarbejde (gods gange distance) med danske lastbiler var næsten uændret i første kvartal 2024 sammenlignet med kvartalet før og endte på 4,0 mia. tonkm, når der korrigeres for sæsonudsving. Der var en smule forskydning mellem nationalt og internationalt transport, idet det nationale transportarbejde faldt 2,7 pct. i første kvartal, mens det internationale transportarbejde steg med 14,6 pct. Det nationale transportarbejde udgjorde knap 85 pct. af de danske lastbilers samlede transportarbejde.

Godstransport med danske lastbiler  1. kvt. 2024

18. juni 2024 - Nr. 175

Hent som PDF

Næste udgivelse: 17. september 2024

Alle udgivelser i serien: Godstransport med danske lastbiler

Kontakt

Henriette Erichsen, tlf. 29 77 56 38

Peter Ottosen, tlf. 30 42 91 91

Kilder og metode

Transportarbejdet er opgjort i måleenheden tonkm, som udtrykker produktet af varepartiets vægt og den tilbagelagte afstand med lastbilen. En tonkm er således det arbejde, der foregår, når et ton flyttes en km. Usikkerheden på det samlede transportarbejde for et kvartal er ca. +/- 6 pct. 

Vis hele teksten »
« Minimer teksten
Statistik­dokumentation

Godstransport med lastbiler
Producentprisindekset falder fortsat

17. juni 2024

Det samlede producentprisindeks for varer faldt i maj med 1,0 pct. i forhold til samme måned sidste år. Faldet i producentprisindekset er 0,1 procentpoint større end i sidste måned, hvor indekset faldt med 0,9 pct. Importprisindeks for varer er i samme periode steget med 0,1 pct. Importprisindekset er steget med 0,3 procentpoint sammenlignet med sidste måneds årsudvikling, hvor indekset faldt med 0,2 pct.

Producent- og importprisindeks for varer  maj 2024

17. juni 2024 - Nr. 174

Hent som PDF

Næste udgivelse: 15. juli 2024

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Markant stigning i erhvervslivets overskud i 2022

14. juni 2024

Ændret 02. maj 2025 kl. 10:00

Der er konstateret fejl i Regnskabsstatistikken for private byerhverv opgjort efter økonomisk enhedsniveau for perioden 2019-2022. Fejlen et sket systematisk i forbindelse med at overgå fra juridisk enhedsniveau til økonomisk enhedsniveau. Denne NYT er opdateret med reviderede tal d. 2. maj 2025. Rettelserne er markeret med rød. Regnskabsstatistik for private byerhverv 2023 udkommer d. 15. maj.

Vis hele teksten »
« Minimer teksten

Erhvervslivets resultat før selskabsskat steg med 100 mia. kr. i 2022 i forhold til året før, hvilket svarer til en stigning på 14 pct. De største stigninger i resultatet før skat var inden for Transport med 165 mia. kr. og Industri og forsyning med 78 mia. kr., mens de største fald var inden for Ejendomshandel og udlejning med 90 mia. kr. og Erhvervsservice mv. 65 mia. kr. Det samlede resultat før selskabsskat var på 830 mia. kr., heraf steg det ordinære resultat med 110 mia. kr. til 644 mia. kr., mens de finansielle nettoindtægter faldt med 11 mia. kr. til 185 mia. kr.

Regnskabsstatistik for private byerhverv  2022

14. juni 2024 - Nr. 171

Hent som PDF

Næste udgivelse: 15. maj 2025

Alle udgivelser i serien: Regnskabsstatistik for private byerhverv

Kontakt

Jeppe Strandgaard Herring, tlf. 24 44 43 06

Mads Tygesen, tlf. 

Kilder og metode

For regnskabsåret 2022 blev der udsendt et spørgeskema til en stikprøve på ca. 9.000 firmaer inden for det private erhvervsliv, herunder til alle firmaer med mindst 50 ansatte. Desuden anvendes oplysninger fra Erhvervs-registeret, SKAT og selskabernes årsrapporter. Bemærk at statistikken kun omfatter markedsaktivitet, dvs. statistikken omfatter ikke firmaer inden for offentlig forvaltning og service mv. Beløbene opgøres i løbende priser. Værditilvækst (pct.) er værditilvækst i pct. af summen af omsætning og andre driftsindtægter. Bruttoavance er bruttofortjeneste i pct. af omsætning. Bruttofortjenesten beregnes som omsætning minus vareforbrug og køb af lønarbejde og underentrepriser. Soliditetsgraden er et udtryk for forholdet mellem egenkapitalen og aktivernes sum. Overskudsgraden er målt som ordinært resultat i pct. af driftsindtægter og omfatter kun ikke-personligt ejede firmaer. Egenkapitalens forrentning er målt som resultat efter selskabsskat i pct. af den gennemsnitlige egenkapi-tal i løbet af året og omfatter kun ikke-personligt ejede firmaer.

Vis hele teksten »
« Minimer teksten
Statistik­dokumentation

Regnskabsstatistik for private byerhverv

Del sidens indhold
Mere vedvarende energi i 2023

14. juni 2024

2023 var et rekordår for vedvarende energi. Efter en stigning i forbrug af vedvarende energi på 8,3 PJ, dækkede vedvarende energi 45,2 pct. af det danske energiforbrug (uden brændstof til køretøjer, skibe og fly i udlandet). Det er mere end dobbelt så stor en andel som i 2011. Stigningen i 2023 kom især fra solceller med 4,2 PJ og biogas med 3,4 PJ, mens fast biomasse havde et lille fald på 1,8 PJ. Fast biomasse, der bl.a. omfatter træpiller og skovflis, udgør stadig langt den største vedvarende energikilde med 23,0 pct. efterfulgt af vindkraft med 10,6 pct. af det samlede energiforbrug.

Energiregnskab for Danmark  2023

14. juni 2024 - Nr. 172

Hent som PDF

Næste udgivelse: 18. juni 2025

Alle udgivelser i serien: Energiregnskab for Danmark

Kontakt

Thomas Eisler, tlf. 20 56 92 83

Michael Zörner, tlf. 24 41 73 66

Kilder og metode

Det foreløbige energiregnskab er baseret på Energistyrelsens foreløbige energistatistik samt tal fra varestatistikken, udenrigshandel med varer og betalingsbalancen. Fordelingen på brancher er baseret på Energiregnskab for Danmark året før, hvor energiforbruget relevante steder er fremskrevet med indikatorer. Fx er energiforbruget relateret til opvarmning graddagekorrigeret. 

Vis hele teksten »
« Minimer teksten
Statistik­dokumentation

Energiregnskab for Danmark

Del sidens indhold
I 2022 var der 417.000 aktive firmaer

14. juni 2024

Ændret 12. maj 2025 kl. 08:30

Der er konstateret fejl i Regnskabsstatistikken for private byerhverv opgjort efter økonomisk enhedsniveau for perioden 2019-2022. Fejlen et sket systematisk i forbindelsen med at overgå fra juridisk enhedsniveau til økonomisk enhedsniveau. Denne NYT er opdateret med reviderede tal d. 12. maj 2025. Rettelserne er markeret med rød.

Vis hele teksten »
« Minimer teksten

Fra 2019 til 2022 er antallet af aktive firmaer vokset med 21.300. Heraf er antallet af firmaer med ansatte steget med 5.500, og antallet af firmaer uden ansatte er steget med 15.800. Med udgivelsen af de endelige tal i firmastatistikken for 2022, er der dannet en ny tidsserie for årene 2019-2022 (se mere under afsnittet om nye opgørelsesmetoder).

Generel firmastatistik  2022

14. juni 2024 - Nr. 173

Hent som PDF

Næste udgivelse: 5. juni 2025

Alle udgivelser i serien: Generel firmastatistik

Kontakt

Julie Cathrine Krabek Sørensen, tlf. 23 66 46 60

Kilder og metode

Generel Firmastatistik omfatter alle reelt aktive firmaer, således indgår hobbylignende firmaer med ingen eller ringe aktivitet ikke i statistikken. At statistikken er afgrænset til reelt aktive firmaer betyder, at kun firmaer med et aktivitetsniveau, der modsvarer en arbejdsindsats på mindst 0,5 årsværk, er omfattet

Vis hele teksten »
« Minimer teksten
Statistik­dokumentation

Generel firmastatistik
20.400 personer i stofmisbrugsbehandling i 2023

13. juni 2024

I 2023 modtog i alt 20.400 personer stofmisbrugsbehandling visiteret af kommunerne. Andelen af personer i stofmisbrugsbehandling fordelt efter myndighedskommune varierede i 2023 fra tæt på nul til 9,2 promille af kommunens indbyggertal. I 2023 var de fem kommuner med den højeste andel af personer i stofmisbrugsbehandling hhv. Lolland med 9,2, Slagelse med 6,5, Albertslund med 5,9, Svendborg med 5,9 og Esbjerg med 5,8 promille.

Stofmisbrugsbehandling  social 2023

13. juni 2024 - Nr. 170

Hent som PDF

Næste udgivelse: 13. juni 2025

Alle udgivelser i serien: Stofmisbrugsbehandling

Kontakt

 Benedikte Beckman Nygaard, tlf. 21 19 10 53

Claus Østberg, tlf. 51 79 31 58

Kilder og metode

Statistikken omfatter data for 2015-2024 for de kommuner, som har valideret og godkendt oplysningerne om borgere i kommunal stofmisbrugsbehandling for det pågældende år.
Statistik om stofmisbrugsbehandling er baseret på Registret over Ventetider vedr. Behandlingsgaranti for Stofmisbrugere (VBGS), Register over Stofmisbrugere i Behandling (SIB) og Register til Kvalitets¬sikring af den Lægefaglige behandling (KvalHep).

Vis hele teksten »
« Minimer teksten
Statistik­dokumentation

Stofmisbrugsbehandling

Del sidens indhold
Der sælges mindre alkohol og tobak

13. juni 2024

I 2023 er salget af cigaretter faldet 5,1 pct. i forhold til 2022. Salget af cigaretter i 2023 var på 3.852 mio. styk - det svarer til 804 styk pr. indbygger over 18 år, hvor antallet var 854 styk i 2022. Salget af cigaretter har været faldende siden 2018 - og salget er i den periode reduceret med 32 pct. Salget af alkohol er også faldet i 2023. Salget af spiritus, øl og vin er faldet hhv. 7,8 pct., 5,3 pct. og 0,9 pct.

Salg af alkohol og tobak  2023

13. juni 2024 - Nr. 169

Hent som PDF

Næste udgivelse: 18. juni 2025

Alle udgivelser i serien: Salg af alkohol og tobak

Kontakt

Christian Lindeskov, tlf. 21 22 28 57

Kilder og metode

Datagrundlaget er oplysninger fra SKAT om provenu ved salg af afgiftsbelagte alkoholholddige drikkevarer og tobaksvarer, samt data fra Skatteministeriet. 

Alkoholsodavand var eksklusive ciderprodukter til og med 2010, da cider i denne periode klassificeres som et vinprodukt. Som følge af den tillægsafgift der 1. august 2010 blev lagt på ciderprodukter, er cider fra og med 2011-tallene blive klassificeret som alkoholsodavand. Salget af alkohol og tobak bygger på den antagelse, at forretningernes indkøbte varer sælges videre til forbrugerne umiddelbart efter. Hvis forretninger køber til lager med henblik på salg året efter, holder denne antagelse ikke.

Vis hele teksten »
« Minimer teksten
Statistik­dokumentation

Salg af alkohol og tobak

Del sidens indhold
Indikator tyder på lille stigning i ledigheden

12. juni 2024

Ledighedsindikatoren tyder på en lille stigning på 600 personer i ledigheden i maj. Stigningen er sammensat af 700 flere ledige på dagpenge, mens der er et lille fald i antallet af ledige på kontanthjælp. Ledigheden er opgjort i fuldtidsledige og er sæsonkorrigeret.

Ledighedsindikator  maj 2024

12. juni 2024 - Nr. 168

Hent som PDF

Næste udgivelse: 12. juli 2024

Alle udgivelser i serien: Ledighedsindikator

Kontakt

Anna Skovbæk Mortensen, tlf. 21 77 67 54

Mikkel  Zimmermann, tlf. 51 44 98 37

Kilder og metode

Ledighedsindikatoren er en foreløbig beregning af den månedlige ledighed og er begrebs- og afgræns-ningsmæssigt identisk med den detaljerede, officielle ledighedsstatistik (bruttoledighedsstatistikken). Det anvendte datamateriale til indikatoren bygger på arbejdsløshedskassernes foreløbige indberetninger af dagpengemodtagere samt oplysninger om tilmeldte kontanthjælpsmodtagere på jobnet.dk. Begge data-kilder er tilvejebragt via STAR. Opgørelsen er afgrænsningsmæssigt sammenfaldende med den officielle ledighedsstatistiks, men opgøres på et mindre detaljeret niveau. Danmarks Statistik overvåger løbende resultaterne og indikatorberegningens nøjagtighed i forhold til den detaljerede, officielle ledighedsstatistik. Læs mere i Ledighedsindikatoren - metodenotat (pdf) og i statistikdokumentationen om registreret ledighed.

Vis hele teksten »
« Minimer teksten
Statistik­dokumentation

Registreret ledighed
Overnatninger i påskemånederne på stabilt niveau

11. juni 2024

Der var i alt 4,3 mio. turistovernatninger på hoteller, feriecentre, campingpladser, vandrerhjem og i feriehuse i Danmark i april 2024 - et fald på 16 pct. i forhold til samme måned året før. Til sammenligning var påsken i 2024 placeret i marts, mens den i 2023 lå i april.  Der var ca. 8 mio. overnatninger i påskemånederne marts-april i 2024, hvilket er på samme niveau med både 2023 og 2022.  Overnatningerne foregik primært på hoteller og i feriehuse, der begge stod for 36 pct. af de samlede turistovernatninger i perioden marts-april i både 2024 og 2023.

Turistovernatninger i Danmark (md.)  april 2024

11. juni 2024 - Nr. 167

Hent som PDF

Næste udgivelse: 10. juli 2024

Alle udgivelser i serien: Turistovernatninger i Danmark (md.)

Kontakt

Majbrit Holst, tlf. 24 94 08 24

Karina Moric, tlf. 24 78 42 12

Kilder og metode

Se mere på emnesiden Overnatninger og rejser og i statistikdokumentationerne: Overnatninger på hoteller, feriecentre og vandrerhjem, Overnatninger på campingpladser, Overnatninger i lystbådehavne og Feriehusudlejning. Alle tal er i faktiske tal, hvis ikke andet er angivet.

Vis hele teksten »
« Minimer teksten

Del sidens indhold
Moderat opbremsning i bilsalget fra april til maj

10. juni 2024

Der blev registreret 13.700 nye personbiler i maj 2024 opgjort i sæsonkorrigerede tal, og det er 5,9 pct. færre end i april. Tilgangen til husholdningerne faldt 7,4 pct., mens den faldt 3,3 pct. i erhvervene. Det samlede antal registreringer af nye biler i marts-maj 2024 var 9,8 pct. højere end i december 2023 - februar 2024. I husholdningerne var der en stigning på 15,9 pct., mens tilgangen i erhvervene steg med 1,4 pct.

Nyregistrerede motorkøretøjer  maj 2024

10. juni 2024 - Nr. 164

Hent som PDF

Næste udgivelse: 9. juli 2024

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Fortsat færre modtagere af kontanthjælpsydelser

10. juni 2024

I første kvartal af 2024 faldt antallet af modtagere af kontanthjælpsydelser med 1.700 til 89.800 ved udgangen af marts, svarende til et fald på 1,9 pct. Dermed fortsætter den generelt faldende tendens, idet antallet af modtagere af kontanthjælpsydelser nu næsten er halveret siden august 2015 og ligger på det laveste niveau siden statistikkens start i januar 2007.

Kontanthjælpsydelser (kvt.)  1. kvt. 2024

10. juni 2024 - Nr. 166

Hent som PDF

Næste udgivelse: 10. september 2024

Alle udgivelser i serien: Kontanthjælpsydelser (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Statistikken omfatter personer, som modtager kontanthjælpsydelser, dvs. kontanthjælp og beslægtede ydelser. Denne udgivelse er baseret på sæsonkorrigerede tal. Tilbud til udlændinge sæsonkorrige¬res dog ikke pga. fraværet af sæsonmønster i serien, og derfor anvendes i stedet faktiske tal. Modtagere af kon-tant¬hjælpsydelser bliver indplaceret i visitationskategorier i forhold til deres rådighedsforpligtigelse for arbejdsmarke¬det. Modtagere, der er visiteret som enten jobparate eller åbenlyst uddannelsesparate, indgår også ved opgørelsen af den registerbaserede bruttoledighed, med mindre de har modtaget en midlertidig fritagelse for rådighed.

Vis hele teksten »
« Minimer teksten
Statistik­dokumentation

Kontanthjælpsydelser

Del sidens indhold
Eksporten af tjenester steg i april

10. juni 2024

Ændret 11. juni 2024 kl. 14:55

Der er desværre konstateret fejl på indkomst i 2020, som reducerer overskuddet på betalingsbalancen med 17,9 mia. kr. Fejlen er rettet i tredje figur.

Vis hele teksten »
« Minimer teksten

I april steg den samlede eksport af varer og tjenester med 0,8 pct. til 162 mia. kr. Den samlede import faldt med 1,5 pct. til 139 mia. kr. Det viser tallene opgjort i løbende priser, når der korrigeres for normale sæsonudsving. Betalingsbalancen og udenrigshandelen er blevet hovedrevideret tilbage til 2005 siden seneste offentliggørelse. Revisionen har medført en opjustering af importen og dermed en nedjustering af betalingsbalancens løbende poster. Find yderligere information i afsnittet "Hovedrevision af betalingsbalancen".

Betalingsbalance og udenrigshandel  april 2024

10. juni 2024 - Nr. 163

Hent som PDF

Næste udgivelse: 9. juli 2024

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold